JMT ขาขึ้นรอบใหม่! ปิดพุ่งกระฉูด7% คาดเก็งกำไรงบ Q4/62 โตเด่น-สดใสต่อเนื่องปีนี้
JMT ขาขึ้นรอบใหม่! ปิดพุ่งกระฉูด7% คาดเก็งกำไรงบ Q4/62 โตเด่น-สดใสต่อเนื่องปีนี้
JMT ขาขึ้นรอบใหม่! ปิดพุ่งกระฉูด7% คาดเก็งกำไรงบ Q4/62 โตเด่น-สดใสต่อเนื่องปีนี้
14 ม.ค. 2563

ผู้สื่อข่าวรายงานว่า บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ปิดวันนี้(14ม.ค.63) อยู่ที่ระดับ 21.60 บาท บวก 1.40 บาท หรือ 6.93% ด้วยมูลค่าซื้อขาย 296.91 ล้านบาท ราคาหุ้นขึ้นแรงรอบใหม่และคาดว่านักลงทุนเข้ามาเก็งกำไรงบไตรมาส 4/62 โตเด่นและสดใสต่อเนื่องปีนี้

บล.กรุงศรี ระบุในบทวิเคราะห์ว่า กลยุทธ์การลงทุน: Selective Buy เน้นหุ้นที่มีปัจจัยหนุนเฉพาะตัว อาทิ กลุ่มอิเล็คฯ HANA, KCE, DELTA รับอานิสงส์สถานการณ์ตะวันออกกลาง และ Trade war ผ่อนคลาย,กลุ่มรับเหมาก่อสร้าง STEC, CK, SEAFCO รัฐสภาผ่านร่างกฏหมายงบประมาณปี 63 ในวาระที่ 2 และ 3  และกลุ่ม Defensive และงบไตรมาส 4/62 คาดว่าจะออกมาดีและดีต่อเนื่องในปีนี้: GPSC, GULF, CPF, SAWAD, MTC,JMT, BTS, BEM, INTUCH, ADVANC และ DTAC
อย่างไรก็ตามในวันพรุ่งนี้(15ม.ค.63) หุ้นสามัญเพิ่มทุน JMT  จำนวน 517,704 หุ้นจะเข้าซื้อขายในตลาดหลักทรัพย์เป็นวันแรก และภายหลังหุ้นเพิ่มทุนเข้าซื้อขายส่งผลให้โดยทุนจดทะเบียนเดิมจำนวน 443,995,436.00 บาท เพิ่มเป็น 444,254,288.00 บาท และจำนวนหุ้นสามัญเดิม 887,990,872 หุ้น เพิ่มเป็น 888,508,576 หุ้น